recursal/SuperWikiNEXT-32B huggingface dataset:
**பாரதிதாசன் மேலாண்மைக் கல்வி நிறுவனம், திருச்சிராப்பள்ளி**  (Bharathidasan Institute of Management, Tiruchirappalli) அல்லது **(BIM-Trichy)** 1984ஆம் ஆண்டு தமிழ்நாட்டின் திருச்சிராப்பள்ளியில் நிறுவப்பட்ட தனித்த மேலாண்மைக் கல்வி நிறுவனமாகும். இந்த நிறுவனம் முழுநேர வணிக நிர்வாகத்தில் பட்டமேற்படிப்பையும் (எம்பிஏ) முகவர் படிப்புகளையும் பல மேலாளர் கல்வித் திட்டங்களையும் வழங்குகிறது.

வளாகம்
------

தனது துவக்கத்திலிருந்தே பாரத மிகு மின் நிறுவன வளாகத்திலிருந்து இயங்குகிறது. அந்த வளாகத்தில் உள்ள எம்எச்டி வளாகத்தில் வகுப்புகளும் மாணவர் விடுதிகளும் வழங்கப்பட்டுள்ளன. நகரில் பாரதிதாசன் பல்கலைக்கழகத்திற்காக கஜமலையில் உள்ள 12 ஏக்கரா நிலத்தில் இதன் சொந்த மற்றும் புதிய கட்டிடங்கள் கட்டப்பட்டு வருகின்றன. ₹50 கோடி செலவில் கட்டப்பட்டுள்ள இவை 2011யில் முடிவடையும் என எதிர்பார்க்கபடுகிறது.

மேற்கோள்கள்
-----------

1. ↑  "New Khajamalai Campus". 2009-06-26 அன்று மூலம் பரணிடப்பட்டது. 2011-06-14 அன்று பார்க்கப்பட்டது.

வெளியிணைப்புகள்
---------------

* அலுவல்முறை இணையதளம்
* BIM அலம்னி இணையதளம் பரணிடப்பட்டது 2010-01-11 at the வந்தவழி இயந்திரம்
PubChem logo
**பப்கெம்** (Pubchem) என்பது வேதியியல் பொருட்களுக்கான ஒரு தரவுக்களம். இத்தரவுக் களத்தையும் முறைகளையும் ஐக்கிய அமெரிக்க நாடுகளின் நாடளாவிய உயிரியதொழில்நுட்பத் தகவல்கள் மையம் (National Center for Biotechnology Information, (NCBI) என்னும் நிறுவனம் பராமரிக்கின்றது. இந்நிறுவனம் தேசிய நல கழகம், ஐக்கிய அமெரிக்கா நிறுவனத்தின் (National Institutes of Health) கீழ் இயங்கும் அமெரிக்க தேசிய மருத்துவ நூலகம் என்னும் நிறுவத்தின் ஓர் உறுப்பாகும். பப்கெம் தரவுக்களத்தில் இருந்து மில்லியன் கணக்கான வேதியியல் பொருள்களைப் பற்றியத் தரவுகளை இலவசமாக இணையவழி பெற இயலும். பப்கெம் (PubChem) தரவுத்தளத்தில் 1000 அணுக்களுக்கு குறைவாக உள்ள மூலக்கூறுகளும், 1000 வேதியியல் பிணைப்புகளுக்கும் குறைவாக உள்ள வேதியியல் பொருள்களைப் பற்றிய உள்ளன. தற்பொழுது 80 வேதியியல் நிறுவனங்கள் பப்கெம்முக்குத் தரவுகளை நல்குகின்றது. 15.7 மில்லியன் வேதியியல் சேர்மங்களைப் பற்றிய செய்துகள் தற்பொழுது உள்ளன. துல்லியமான எண்னை இணைய வழி  பார்க்கலாம்]. பலவகையான முறைகளில் தேவையான வேதியியல் பொருளைத் தேடும் வசதியும் உள்ளது.

மேற்கோள்கள்
-----------

1. ↑  "Chemicals & Bioassays". National Center for Biotechnology Information, U.S. National Library of Medicine. 14 செப்டம்பர் 2015 அன்று பார்க்கப்பட்டது.
2. ↑  "PubChem Open Chemistry Database". National Center for Biotechnology Information, U.S. National Library of Medicine. 14 செப்டம்பர் 2015 அன்று பார்க்கப்பட்டது.
**சச்சினி ரணசிங்க** (பிறப்பு 1994) இலங்கையை சேர்ந்த சதுரங்க விளையாட்டு வீராங்கனை ஆவார்.2011 ஆம் ஆண்டில் பெண் சர்வதேச மாஸ்டர் பட்டத்தை வென்றார். நான்கு தடவைகள் இலங்கை பெண்கள் சதுரங்க சாம்பியன்சிப் வென்றுள்ளார். (2009,2011, 2012, 2013)

வாழ்க்கை
--------

இவர் அபுதாபியில் பிறந்தார். சச்சினிக்கு சதுரங்க விளையாட்டை அவரது சகோதரர் சகன் ரணசிங்க அறிமுகப்படுத்தினார்.

சச்சினி இலங்கையில் அமைந்துள்ள உருசிய மையத்தில் அனத்தோலி கார்ப்போவ் சதுரங்க சங்கத்தில் சேர்ந்து விளையாட ஆரம்பித்தார். பல புகழ்பெற்ற சதுரங்க பயிற்சியாளர்களின் கீழ் பயிற்சி பெற்றுள்ளார். தற்சமயம் ரஞ்சித் பெர்னாந்து என்ற பயிற்சியாளரிடம் பயிற்சி பெறுகின்றார்.

சச்சினி தொலைக்காட்சி விளம்பரங்களில் நடித்துள்ளார். இலங்கை ஆக்னே விளம்பர தூதராகவும் பணி புரிந்துள்ளார்.

இவர் சிறுவர்களுக்கு சதுரங்க விளையாட்டின் மீது ஆர்வத்தை ஏற்படுத்துவதற்காக ‘தும்முல மற்றும் அவரது விசித்திரமான ராணுவம்’ என்ற புத்தகத்தை எழுதியுள்ளார்.

சாம்பியன்சிப்
-------------

சச்சினி ரணசிங்க அவருடைய பயிற்சியாளர் ரன்சித் பெர்னாந்து உடன்
இவர் 2009, 2011, 2012, 2013 ஆகிய ஆண்டுகளில் இலங்கை பெண்கள் சதுரங்க வாகையாளராக வெற்றி பெற்றார். 2011 ஆசிய வலய பெண்கள் சதுரங்க வாகையாளராக வென்று பெண்கள் உலக வாகையாளர் போட்டிக்குத் தகுதி பெற்றார்.

2012ல் உருசியாவில் கான்டி-மன்சியஸ்க் என்ற இடத்தில் நடைபெற்ற உலக சதுரங்க வாகையாளர் போட்டியின் முதல் சுற்றில் சீனாவை சேர்ந்த ஹூ யிபானிடம் தோற்றார்.

சச்சினி இலங்கையில் பெண்கள் சதுரங்க ஒலிம்பியாடில் மூன்று தடவைகள் பங்குபற்றியுள்ளார். 2008-2009, 2016 ஆகிய ஆண்டுகளில் நடைபெற்ற பெண்கள் ஆசிய அணி சதுரங்கப் போட்டிகளிலும் விளையாடியுள்ளார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-04-29 அன்று மூலம் பரணிடப்பட்டது. 2019-01-28 அன்று பார்க்கப்பட்டது.
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑

வெளி இணைப்புகள்
---------------

* Sachini Ranasinghe பிளேயர் சுயவிவரத்தை மற்றும் விளையாட்டு Chessgames.com
* Sachini Ranasinghe சதுரங்க விளையாட்டு 365Chess.com
**கடுகண்ணாவை** இலங்கையின் மத்திய மாகாணத்தின் கண்டி மாவட்டத்தில் ஒரு நகரம் ஆகும். இது யட்டிநுவரை வட்டச் செயலாளர் பிரிவில் அமைந்துள்ளது. இது மாவட்ட தலைநகரான கண்டி நகரத்தில் இருந்து மேற்குத் திசையில் அமைந்துள்ளது. இலங்கையின் மலைநாட்டுக்கு நுழையும் கணவாய் கடுகண்ணாவையில் அமைந்துள்ளது. இந்நகரம் கண்டி இராச்சியத்தின் காலத்தில் முக்கிய நுழவாயிலாகவும் பாதுகாப்பு கோட்டையாகவும் விளங்கியது. மிகவும் கடினமான புவியியல் அமைப்பைக் கொண்ட இப்பகுதியூடாக இரயில் மற்றும் பெருந்தெருவை அமைத்த ஆங்கிலேய பொறியியலாளர் டாவ்சன் என்பவரை கௌரவிக்கும் வகையில் இங்கு ஒரு கோபுரம் அமைக்கப்பட்டுள்ளது.

புவியியலும் காலநிலையும்
-----------------------

கடுகண்ணாவை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 303 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு நகரமாகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 1215 | 916 | 40 | 2 | 251 | 4 | 2 |
| நகரம் | 1215 | 916 | 40 | 2 | 251 | 4 | 2 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 1215 | 872 | 46 | 251 | 43 | 3 | 0 |
| நகரம் | 1215 | 872 | 46 | 251 | 43 | 3 | 0 |

போக்குவத்து
-----------

இது கொழும்பு - கண்டி பெருந்தெருவில் கேகாலைக்கும் பிலிமத்தலாவை நகருக்கும் இடையில் கொழுபில் இருந்து 101 கிலோமீட்டர் தூரத்தில் அமைந்துள்ளது.இலங்கை தொடருந்து வலையமைப்பின் கொழும்பு - பேராதனை - பதுளை பாதையில் பலனை, பிலிமத்தலாவை தொடருந்து நிலையங்களுக்கிடையே அமைந்துள்ளது. இந்நகரை உடரட்ட மெனிக்கே, பொடி மெனிக்கே தொடருந்துகள் மூலம் அடையலாம்.

கைத்தொழில்
----------

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகிறது.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
**பப்பா ராவல்** (**Bappa Rawal** ) (கிபி 8-ஆம் நூற்றாண்டு) இந்தியாவின் இராஜஸ்தான் மாநிலத்தில் உள்ள மேவார் இராச்சியத்தின் அரசர் ஆவார். இவர் இராசபுத்திர குஹிலா வம்சத்தை நிறுவியவராக கருதப்படுகிறார். 
இந்தியாவின் மீதான அரேபிய படையெடுப்பை முறியடித்த பெருமை இவரையே சாரும். பல்வேறு வரலாற்றாசிரியர்கள் அவரை காலபோஜா, சிலாதித்யா மற்றும் குமனா உட்பட குஹிலா வம்சத்தின் பல்வேறு ஆட்சியாளர்களுடன் அடையாளம் கண்டுள்ளனர்.

இராணுவ வாழ்க்கை
---------------

சில புராணக்கதைகளின்படி, பாப்பா ராவல் புகழ்பெற்ற அரேபியர்களிடமிருந்து கைப்பற்றினார். ரமேஷ் சந்திர மஜும்தார், *ஆர்.வி. சோமானி* போன்ற வரலாற்று அறிஞர்கள், அரேபிய படையெடுப்பாளர்கள் சித்தூரின் முன்னாள் ஆட்சியாளர்களை தோற்கடித்தனர். பின்னர் அரேபிய படையெடுப்பாளர்களை சித்தோர்கார் கோட்டையிலிருந்து விரட்டியடித்த பப்பா ராவல் சித்தூரின் கட்டுப்பாட்டைப் பெற்றார். மஜும்தாரின் கூற்றுப்படி, கிபி 725ல் அரேபியர்கள் வடமேற்கு இந்தியா மீது படையெடுத்தபோது, மோரி இராசபுத்திர குலத்தினர் சித்தூரில் ஆட்சி செய்து கொண்டிருந்தனர். அரேபியர்கள் மோரிகளை தோற்கடித்தனர். பின்னர் அரேபியர்கள் பாப்பா ராவல் அடங்கிய கூட்டமைப்பால் தோற்கடிக்கப்பட்டனர். மஜும்தார் அரேபியர்களுக்கு எதிரான அவரது வீரம் பாப்பா ராவலின் மதிப்பை உயர்த்தியதாக நம்புகிறார். கூர்ஜர-பிரதிகார வம்ச மன்னர் நாகபட்டர் உருவாக்கிய அரபு-எதிர்ப்பு கூட்டமைப்பின் ஒரு பகுதியாக பாப்பா ராவல் இருந்ததாக *ஆர்.வி. சோமானி* கருதினார். இராஷ்டிரகூடர் படையெடுப்புகளுக்கு எதிராக பாப்பா ராவல், பிரதிஹாரா தரப்பில் போராடியிருக்கலாம் என்றும் சோமானி ஊகிக்கிறார்.

லக்னோ பல்கலைக்கழகத்தைச் சேர்ந்த சியாம் மனோகர் மிஸ்ரா, பப்பா ராவல் முதலில் மோரி ஆட்சியாளர் மனுராஜாவின் (மான் மௌரியா) அடிமையாக இருந்ததாகக் கருதினார். அரேபியர்களுக்கு எதிரான போரை பப்பா ராவல் வழிநடத்தியிருக்கலாம். இந்த எதிர்ப்பு போர் மன்னரை விட பப்பா ராவலை மிகவும் பிரபலமாக்கியது. பின்னர், அவர் மனுராஜாவை (மான் மௌரியா) பதவி நீக்கம் செய்தார், அல்லது மனுராஜா குழந்தை இல்லாமல் இறந்த பிறகு பப்பா ராவல் அரசரானார்.

இதனையும் காண்க
--------------

* மேவார் இராச்சியம்
* சித்தோர்கார் கோட்டை
* சித்தோர்கார்

மேற்கோள்கள்
-----------

1. ↑  Ram Vallabh Somani. "History of Mewar: From earliest times to 1751 A.D." Jaipur: C. L. Ranka. p. 40.
2. ↑  R. C. Majumdar 1977, ப. 298-299.
3. ↑  Ram Vallabh Somani 1976, ப. 45.
4. ↑  Khalid Yahya Blankinship 1994, ப. 188.
5. ↑  Shyam Manohar Mishra 1977, ப. 48.
**புளோரன்ஸ் ரேனா சபின்** (Florence Rena Sabin நவம்பர் 9, 1871 – அக்டோபர் 3, 1953) ஒரு அமெரிக்க மருத்துவ விஞ்ஞானி ஆவார். இவர் அறிவியல் துறையில் பெண்களுக்கு ஒரு முன்னோடியாக இருந்தார்; ஜான்ஸ் ஹாப்கின்ஸ் மருத்துவக் கல்லூரியில் முழுநேரப் பேராசிரியராகப் பணியாற்றிய முதல் பெண்மணியும், தேசிய அறிவியல் அகாடமியில் தேர்ந்தெடுக்கப்பட்ட முதல் பெண்மணியும் ஆவார். மருத்துவ ஆய்வுகளுக்கான ராக்பெல்லர் மருத்துவ நிறுவனத்தின் துறைத் தலைவராகவும் விளங்கினார். தனது ஓய்வு காலத்திற்குப் பின்பும், கொலராடோவில் ஒரு பொது சுகாதார ஆர்வலராக தொழிலைத் தொடர்ந்தார், மேலும் 1951 இல் இப்பணிகளுகாக லாஸ்கர் விருது பெற்றார்.

ஆரம்ப வாழ்க்கை
--------------

கொலராடோவில் செண்ட்ரல் சிட்டி எனுமிடத்தில் செரெனா சபின் என்பவருக்கு நவம்பர் 9, 1871 இல் இளைய மகளாக புளோரன்ஸ் ரானா சாபின் பிறந்தார். புளோரன்சின் தாயார் ஓர் பள்ளி ஆசிரியராக இருந்தார். பின்னர் 1878 ஆம் ஆண்டில் பிரசவத்துக்குப் பிந்தையத் தொற்றுக் காய்ச்சல் (செப்சிஸ்) காரணமாக அவர் இறந்து போனார். அவரது தந்தை ஜார்ஜ் கே. சபின் ஒரு சுரங்க பொறியாளர் ஆவார். அச்சுரங்கத்தில் குடும்பத்தாரோடு வசித்துக் கொண்டு அங்கு வேலையும் செய்து வந்தார். அவரது தாயின் மரணத்திற்குப் பின் புளோரன்சும் அவரது சகோதரி மேரியும் சிகாகோவில் தனது மாமா ஆல்பர்ட் என்பவரின் வீட்டில் வசித்து வந்தனர். அதன் பின்னர் தங்கள் தந்தை வழி தாத்தா பாட்டிகள் வசித்து வந்த வெர்மாண்ட் என்ற இடத்திற்கு இடம் பெயர்ந்தனர்.

அவரது குழந்தை பருவத்தில் சபின் ஒரு பியானோ கலைஞராக வேண்டும் என்று விருப்பம் கொண்டிருந்தார், இருப்பினும் இவர் இசைத் திறமையுடையவராக எப்பொழுதும் இருந்ததில்லை, உயர்நிலை பள்ளியில் படித்த பொழுது, அறிவியலில் கொண்ட கவனமானது, அவரது எதிர்காலத்தை மாற்றுவதற்குக் காரணமாயிற்று.

மேற்கோள்கள்
-----------

1. ↑  Rothe, Anna; Demarest, Helen, தொகுப்பாசிரியர்கள் (April 1945). "Sabine, Florence R(ena)". *Current Biography* **6** (4): 43–45.
2. ↑  Smith College n.d.
3. ↑  Smith College N.D.. "Florence Rena Sabin Papers: Biographical Note". *Sophia Smith CollectionJournal of Medical Biography*.
**பப்பீர்** (*PubPeer*) என்பது ஒரு வலைத்தளம் ஆகும். இது வெளியிடப்பட்ட ஆய்வுக் கட்டுரைகளை, பயனர்கள் விவாதிக்கவும் மதிப்பாய்வு செய்யவும் அனுமதிக்கிறது. எனவே, இது ஆய்வுக்கட்டுரை வெளியீட்டிற்குப் பிந்தைய சக மதிப்பாய்வு தளமாச் செயல்படுகிறது.

இந்தத் தளம் ஒரு விமர்சனத் தளமாகச் செயல்படுகிறது. இத்தளம் பல உயர்மட்ட ஆவணங்களில் உள்ள குறைபாடுகளை சுட்டிக்காட்டியும், சில சந்தர்ப்பங்களில் வெளியிடப்பட்ட ஆய்வு முடிவுகளைத் திரும்பப் பெறவும் வழி வகுத்ததோடு அறிவியல் மோசடிகளையும் வெளிக்கொணர்ந்துள்ளது. இதனைத் திரும்பப் பெறுதல் வலைப்பூ குறிப்பிட்டுள்ளது. பெரும்பாலான தளங்களுக்கு மாறாக, இது அநாமதேய வெளியீட்டிற்கு பிந்தைய கருத்துரையை அனுமதிக்கிறது. இது ஒரு சர்ச்சைக்குரிய அம்சமாகும். இதன் வெற்றிக்கான முக்கிய காரணியாக இதுவே உள்ளது. இதன் விளைவாக, பப்பீர் மீது சில பயனர்கள் அவதூறு குற்றச்சாட்டுகள் சுமத்தப்பட்டன. இதற்கேற்ப இணையதளம் இப்போது வர்ணனையாளர்கள் பொதுவில் சரிபார்க்கக்கூடிய உண்மைகளை மட்டுமே பயன்படுத்த வேண்டும் எனத் தெரிவித்தது.

மேலும் பார்க்கவும்
------------------

* ஜர்னல் கிளப்
* JournalReview.org
* பப்லோன்சு

மேற்கோள்கள்
-----------

1. ↑  "Leading diabetes researcher corrects paper as more than a dozen studies are questioned on PubPeer". *Retraction Watch*. 12 January 2015. 17 May 2017 அன்று பார்க்கப்பட்டது.
2. ↑  Peer 0 (24 August 2014) (blog). *PubPeer's first legal threat*.. பார்த்த நாள்: 5 December 2014.
3. ↑  "PubPeer - How to comment on PubPeer". *pubpeer*. 15 November 2016 அன்று மூலம் பரணிடப்பட்டது. 17 May 2017 அன்று பார்க்கப்பட்டது.

மேலும் படிக்க
-------------

* Couzin-Frankel, Jennifer (31 August 2015). "PubPeer's secret is out: Founder of controversial website reveals himself" (in en). *Science AAAS*. .

வெளி இணைப்புகள்
---------------

* திரும்பப் பெறுதல் கண்காணிப்பில் PubPeer தேர்வுகள்
**இந்திய விமானப் படை நாள்** (*Indian Air Force Day) ஒவ்வொரு ஆண்டும் அக்டோபர் மாதம் 8ஆம் திகதி இந்தியாவில் கொண்டாடப்படுகிறது.* 

இந்தியப் பாதுகாப்புப் படையின் ஓர் அங்கமாக இந்திய விமானப் படை, 1932இல் அக்டோபர் மாதம் 8ஆம் நாளில், இந்தியா ஆங்கிலேய ஆதிக்கத்தின் கீழ் இருந்தபோது உருவாக்கப்பட்டது. இந்திய விமானப்படைச் சட்டம் 1932 ன்படி பிரித்தானியா ராயல் விமானப் படையின் ஒரு பகுதியாக இந்திய விமானப்படை தோற்றுவிக்கப்பட்டது. தொடக்கத்தில் பிரித்தானியாவின் சீருடை மற்றும் முத்திரைகளையே, இந்திய விமான படையினரும் பின்பற்றினர், இரண்டாம் உலகபோரின்போது சப்பானிய பர்மா  படையை தடுத்து நிறுத்தியதில் முக்கிய பங்கு வகித்தது. இந்திய விடுதலைக்கு பின்பு, இந்திய பாதுகாப்பு படையின் ஓர் அங்கமாக இருந்த விமானப்படை உலகின் நான்காவது பெரிய விமானப்படையாக உருப்பெற்றது.

மேற்கோள்கள்
-----------

1. ↑  India Celebrating Air Force Day 2015
2. ↑  indianexpress IAF performs aerial feats ahead of Air Force Day at Hindon base
3. ↑  "- HISTORY OF IAF". 2009-04-09 அன்று மூலம் பரணிடப்பட்டது. 2015-10-08 அன்று பார்க்கப்பட்டது.
4. ↑  இந்திய விமான படை தளபதி அரூப் ராகா-பதிவு செய்த நாள்: அக் 05,2014 00:20

வெளி இணைப்புகள்
---------------

* புதிய தலைமுறை நிகழ்வுகள் - பதிவு செய்த நாள் - அக்டோபர் 08, 2015, 8:34:55 AM பரணிடப்பட்டது 2015-11-09 at the வந்தவழி இயந்திரம்
* NDTV-Sky-divers, Aerobatics at Grand Air Force Day Celebrations Near Delhi- Updated: October 08, 2015 09:35 IST
* புதியதமிழ் - Page 1- On Tue Oct 08, 2013 7:51 pm
[*தொடர்பிழந்த இணைப்பு*]
**சஜனிகாந்த தாசு** (*Sajanikanta Das*)(25 ஆகத்து 1900 - 11 பிப்ரவரி 1962) என்பவர் வங்க மொழிக் கவிஞர், இலக்கிய விமர்சகர் மற்றும் *ஷானிபரர் சித்தியின்* ஆசிரியர் ஆவார்.

இளமை
----

சஜனிகாந்தா பர்தமான் மாவட்டத்தில் உள்ள பெடல்பன் கிராமத்தில் பிறந்தார். தினாஜ்பூரின் தினாஜ்பூர் ஜிலா பள்ளியில் நுழைவுத் தேர்வில் தேர்ச்சி பெற்று 1918-ல் கொல்கத்தா மாநிலக் கல்லூரியில் சேர்ந்தார். அரசியல் காரணங்களால் தாசு இங்குத் தனது படிப்பை முடிக்காமல், பாங்குரா வெசுலியன் சேவைக் கல்லூரியில் சேர்ந்தார். இதன்பிறகு ஸ்காட்டிஷ் தேவாலயக் கல்லூரியில் இளமறிவியலில் தேர்ச்சி பெற்றார்.

இலக்கிய வாழ்க்கை
----------------

தாசு முது அறிவியல் படிக்கும் போது மதிப்பிற்குரிய பெங்காலி இதழான *ஷானிபரர் சித்தியில்* சேர்ந்து *பாப்குமார் பிரதான்* என்ற புனைபெயரில் எழுதினார். இதன் 11வது இதழிலிருந்து பத்திரிகையின் தலைமை ஆசிரியரானார். இவர், நையாண்டி அடிப்படையிலான விமர்சனங்களுக்காகப் பிரபலமானார். இவரது உரைநடை, நையாண்டி தாக்குதல் வங்காளத்தின் பிரபலங்களைப் பாதித்தது. இவர் *பிரபாசி*, *டைனிக் பாசுமதி* மற்றும் *பங்கஸ்ரீ* இதழ்களிலும் இணைந்து பணியாற்றினார். தாசு பண்டைய பெங்காலி இலக்கியம், வங்காளத்தின் சமூக-அரசியல் பிரச்சினைகள் குறித்து ஆய்வு செய்து கட்டுரைகளை வெளியிட்டார். இவர் ஒரு ஆக்கப்பூர்வமான விமர்சகர், பாடலாசிரியர், திரைக்கதை எழுத்தாளர் மற்றும் நாடக எழுத்தாளர் என அவரது காலத்தில் நன்கு அறியப்பட்ட அறிவுஜீவியாக இருந்தார். தாசு தொடர்ந்து பத்து ஆண்டுகள் பாங்கிய சாகித்ய பரிசத்தின் தலைவராக இருந்தார். கொல்கத்தாவில் ஷானிரஞ்சன் அச்சகம் மற்றும் ரஞ்சன் வெளியீட்டு இல்லம் ஆகியவற்றை நிறுவினார்.

வெளியீடுகள்
-----------

சஜனிகாந்த தாசு வெளியிட்டப் புத்தகங்கள்:

* *மோனோதர்பன்*
* *பாதை சால்டே காசர் ஃபுல்*
* *அஜாய்*
* *பாப் ஓ சந்தோ*
* *பங்களா சாஹித்யர் இதிஹாஸ்*
* *பாங்கோ ரங்கபூம்*
* *பாஞ்சிஸ் பைஷாக்*
* *மது ஓ ஃபுல்*
* *அங்குஷ்தோ*
* *வில்லியம் கேரி*
* *ரவீந்திரநாத் : ஜிபோன் ஓ சாஹித்யா*

மேற்கோள்கள்
-----------

1. ↑  Digital Library of India Item. "Shanibarer Chithi". *archive.org*. 16 November 2017 அன்று பார்க்கப்பட்டது.
2. ↑  "SHANIBARER CHITHI". *caluniv.ac.in*. 16 November 2017 அன்று பார்க்கப்பட்டது.
3. 1 2  Subodh C. Sengupta & Anjali Basu, Vol - I (2002). *Sansad Bangali Charitavidhan (Bengali)*. Kolkata: Sahitya Sansad. பக். 542. பன்னாட்டுத் தரப்புத்தக எண்:81-85626-65-0.
4. ↑  Amaresh Datta, Sahitya Akademi (1987). *Encyclopaedia of Indian Literature*. பன்னாட்டுத் தரப்புத்தக எண்:9788126018031.. பார்த்த நாள்: 16 November 2017.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**புளோரன்சு அருவி** ( பழங்குடியினர் வழக்கு: ***கர்ரிமுர்ரா*** ) என்பது ஆஸ்திரேலியாவின் வடக்குப் பகுதியில் உள்ள லிட்ச்ஃபீல்ட் தேசிய பூங்காவிற்குள் அமைந்துள்ள புளோரன்ஸ் க்ரீக்கில் உள்ள ஒரு பிரிக்கப்பட்ட அருவி ஆகும்.

இடம் மற்றும் அம்சங்கள்
----------------------

 நீர்வீழ்ச்சிக்கு அருகில் ஒரு அடையாளம்.
அருவியானது கடல் மட்டத்திலிருந்து 64 மீட்டர்கள் (210 அடி) உயரத்தில் இருந்து 9.8 - 15 மீட்டர்கள் (32 - 49 அடி) உயரம் கொண்ட பிரிக்கப்பட்ட இரு அடுக்குகளின் தொடர் வழியாக இறங்குகிறது. தெற்கு டார்வினுக்கு அருகே சுமார் 80 கிலோமீட்டர்கள் (50 மைல்கள்) தொலைவில் தேசிய பூங்காவின் வடக்கு எல்லைக்கு அருகில் அமைந்துள்ளது. இதை அணுகுவதற்கு பாதுகாக்கப்பட்ட சாலை ஒன்று அமைந்துள்ளது.

புளோரன்சு அருவியில் உள்ள ஒரு அடையாள இடுகையில் நடைப்பயணத்திற்கான இரண்டு வகை நடைகள் குறிப்பிடப்பட்டுள்ளன. 'ஷேடி க்ரீக் வாக்' 1.2 கிலோமீட்டர்கள் (0.75 மைல்கள்) தூரத்துடன் எளிதாக தரப்படுத்தப்பட்டுள்ளது. திரும்ப வருவதற்கான 'புளோரன்ஸ் க்ரீக் வாக்' 3.2 கிலோமீட்டர்கள் (2.0 மைல்கள்) தூரத்துடன் எளிதாக தரப்படுத்தப்பட்டுள்ளது. புளோரன்சு அருவியின் மூழ்கும் குளம் வழக்கமான பாதுகாப்பு எச்சரிக்கைகளைத் தவிரவும் "புத்துணர்ச்சியூட்டும் நீச்சலுக்கான சிறந்தது" என்று பட்டியலிடப்பட்டுள்ளது.

மேற்கோள்கள்
-----------

1. ↑  "Map of Florence Falls, NT". *Bonzle Digital Atlas of Australia*. 17 May 2014 அன்று பார்க்கப்பட்டது.
**திருபாய் அம்பானி சூரியஒளிப் பூங்கா** (*Dhirubhai Ambani Solar Park*) இந்தியாவின் இராசத்தான் மாநிலம் ஜெய்சல்மேர் மாவட்டத்தில் பொக்ரான் அருகேயுள்ள துர்சர் கிராமத்தில் அமைந்துள்ளது. இந்த 40  மெகாவாட் ஒளிமின்னழுத்த மின் நிலையம் 129 நாட்களில் அமைக்கப்பட்டு 2012 ஆம் ஆண்டு முதல் திட்டம் தொடங்கப்பட்டது.   35,000 சதுர கிலோமீட்டர் செலவில் கட்டப்படும் என எதிர்பார்க்கப்படும் சூரிய சக்தி பூங்காக்களில் இதுவும் ஒன்றாகும்.  தார் பாலைவனத்தின் ஒரு பகுதி இச்சூரிய சக்தி திட்டங்களுக்காக ஒதுக்கப்பட்டுள்ளது. ரிலையன்சு தொழில்கள் குழுமத்தின் நிறுவனர் மறைந்த திருபாய் அம்பானியின் நினைவாக இந்த பூங்காவிற்கு பெயரிடப்பட்டது. 500,000 காட்மியம் தெல்லூரைடு ஒளிமின்னழுத்த தொகுதிகளைப் பயன்படுத்தி இந்த முதலாவது சூரிய ஒளிப் பூங்கா கட்டப்பட்டது. 350 ஏக்கர்கள் (140 எக்டேர்கள்) பரப்பளவைக் கொண்டுள்ளது. 

இந்தியா 22,000 மெகாவாட்டு (ஒரு மணி நேரத்திற்கு 7.507×1010 பிரித்தானிய வெப்ப அலகுகள்) சூரிய மின் நிலையங்களை உருவாக்குவதை இலக்காகக் கொண்டுள்ளது. மேலும் கூடுதலாக 8,000 மெகாவாட்டுகளை (மணிக்கு 2.730×1010 பிரித்தானிய வெப்ப அலகுகள்) உள்ளூர் உற்பத்தியாகவும் எதிர்பார்க்கப்படுகிறது. 2022 ஆம் ஆண்டு முடிவதற்குள் மொத்த உற்பத்தி 30,000 மெகாவாட்டாக இருக்கும். பூங்காவின் அர்ப்பணிப்பு விழாவில் பேசிய புதிய மற்றும் புதுப்பிக்கத்தக்க எரிசக்தி அமைச்சர் ராஜத்தான் மட்டும் மின் உற்பத்தியில் 22,000 மெகாவாட்டைத் தாண்டும் என்று நம்பினார்  

இதே இடத்தில் 100 மெகாவாட்டு (ஒரு மணி நேரத்திற்கு 300,000,000 பிரித்தானிய வெப்ப அலகுகள்) சூரிய வெப்பத் திட்டம் நவம்பர், 2014 ஆம் ஆண்டில் இத்திட்டத்துடன் இணைத்து தொடங்கப்பட்டது.

மேற்கோள்கள்
-----------

1. ↑  "Anil Ambani-led Reliance Group to develop 6000 MW solar park in Rajasthan". *DNA India* (ஆங்கிலம்). PTI. 2015-11-19. 3 June 2021 அன்று மூலம் பரணிடப்பட்டது. 2021-06-03 அன்று பார்க்கப்பட்டது.CS1 maint: others (link)
2. 1 2  "First Solar powers 40 MW (AC) solar power plant, one of India's largest". 18 April 2012 அன்று மூலம் பரணிடப்பட்டது. 19 April 2012 அன்று பார்க்கப்பட்டது.
3. ↑  40 MW solar energy plant starts power production
4. ↑  40MW solar appetite plant starts energy production
5. ↑  Reliance Power commissions world's largest solar CSP project in Rajasthan

புற இணைப்புகள்
--------------

* மீள்குடியேற்றத் திட்டங்கள்
கோலாலம்பூரின் மையத்திலுள்ள தடரன் மெர்டெக்கா
**விடுதலை சதுக்கம்** என்ற பொருள்படும் **மெர்டெக்கா சதுக்கம்** (மலாய்: *Dataran Merdeka*) மலேசியாவின் தலைநகர் கோலாலம்பூரில் அமைந்துள்ளது. சுல்தான் அப்துல் சமத் கட்டிடத்தின் எதிரே அமைந்துள்ளது. ஆகத்து 31, 1957 அன்று விடுதலை பெற்ற நள்ளிரவு 12 மணிக்கு இங்குதான் ஐக்கிய இராச்சியத்தின் கொடி இறக்கப்பட்டு முதன்முதலாக மலேசியக் கொடி ஏற்றப்பட்டது. அந்த நாள்முதல் ஆண்டுதோறும் இங்கு *மெர்டெக்கா பேரணி* எனப்படும் தேசிய நாள் அணிவகுப்பு நடத்தப்படுகிறது.

வரலாறு
------

முன்னதாக *சிலாங்கூர் கிளப் படாங்* அல்லது சுருக்கமாக ***படாங்*** என்று அழைக்கப்பட்டது. சிலாங்கூர் கிளப்பின் (தற்போது ரோயல் சிலாங்கூர் கிளப்) துடுப்பாட்ட மைதானமாக இருந்தது. 

இதற்கு முன்பாக கம்பீரமாக எழுந்து நிற்கும் சுல்தான் அப்துல் சமது கட்டிடம் பிரித்தானியர்களால் கட்டப்பட்ட குறிப்பிடத்தக்க கட்டிடங்களில் ஒன்றாகும். இந்திய மொகலாய கட்டிட வடிவமைப்பால் ஈர்க்கப்பட்ட ஏ. சி. நார்மன் வடிவமைத்த இந்தக் கட்டிடம் 1897ஆம் ஆண்டில் கட்டி முடிக்கப்பட்டது. சிலாங்கூர் மாநில தலைமைச் செயலகமும் பின்னர் உச்சநீதி மன்றமும் இயங்கிய இக்கட்டிடம் பல ஆண்டுகளாக பயன்படுத்தப்படாது இருந்தது. தற்போது பாரம்பரியம்,பண்பாடு மற்றும் கலைக்கான அமைச்சகம் இங்கு இயங்கி வருகிறது. 

விடுதலைச் சதுக்கத்தைச் சுற்றியள்ள மைதானத்திற்கு *தடரன் மெர்டெக்கா* என்று சனவரி 1, 1990இல் பெயரிடப்பட்டது.

அண்மையில்
---------

இரவில் கொடிக்கம்பம்
விடுதலைச் சதுக்கத்தில் ஓர் நினைவுக்கல்.
விடுதலைச் சதுக்கத்தை சுற்றி வரலாற்றுச் சிறப்புமிக்க பல கட்டிடங்கள் உள்ளன. ஒருபக்கத்தில் ரோயல் சிலாங்கூர் கிளப்பின் வளாகம் அமைந்துள்ளது. சுல்தான் அப்துல் சமது கட்டிடம், தேசிய வரலாற்று அருங்காட்சியகம் (முன்பு சார்ட்டர்டு வங்கி கட்டிடமாக இருந்தது), 1909இல் கட்டப்பட்ட *நினைவக நூலகம்*, நூறாண்டுகளுக்கும் மேலான கோதிக் வடிவமைப்பில் கட்டப்பட்ட *புனித மேரி ஆங்கிலேய தேவாலயம்*, கோலாலம்பூரின் முதல் தொடர்வண்டி நிலையம், 102 ஆண்டுகள் பழைமையான சுகாதாரத்துறை நீரூற்று மற்றும் தற்கால வடிவமைப்பில் அமைந்துள்ள *தயாபூமி வளாகம்* ஆகியவை இந்த சதுக்கத்தை அண்மித்துள்ள வரலாற்றுச் சிறப்புமிக்க கட்டிடங்களாகும். கறுப்பு பளிங்கினாலான அடித்தளம் தாங்கும் உலகிலேயே உயரமான 95 மீட்டர் கொடிக்கம்பம் இந்த சதுக்கத்தை அடையாளப்படுத்துகிறது. சதுக்கத்தின் தென்முனையில் இந்தக் கம்பம் அமைந்துள்ளது.

மேற்கோள்கள்
-----------

1. ↑  SkyscaperPage. Extracted March 30, 2006

மேலும் பார்க்க
--------------

விக்கிமீடியா பொதுவகத்தில்,  
 ***தடரன் மெர்டெக்கா***   
என்பதின் ஊடகங்கள் உள்ளன. 

* மெர்டெக்கா சதுக்கம், ஜாகர்த்தா
* புத்ரஜெயா விடுதலை சதுக்கம்
தூய்மை பெறும் நிலையின் ஒருவகை சித்தரிப்பு
**தூய்மை பெறும் நிலை** அல்லது **உத்தரிப்புநிலை** அல்லது **உத்தரிக்கிற ஸ்தலம்** என்பது கத்தோலிக்க திருச்சபையின் நம்பிக்கையின்படி சாகும் வேளையில் நம்பிக்கையுடன் கடவுளோடு நட்புறவில் இறந்தும் விண்ணகம் செல்ல முழு தகுதியற்றவர்களாக இருப்பவர்கள், சிறிது காத்திருந்து தூய்மைபெற்று முதிர்ச்சியடைய கடவுளால் அளிக்கப்படும் வாய்ப்பு ஆகும்.[1] இவர்கள் இந்த நிலையில் தங்கள் பாவங்களுக்கு உரிய வேதனைப்பட்டு, தூய்மை அடைவார்கள் எனவும் முற்றிலும் தூய்மை அடைந்த பிறகு, விண்ணகம் செல்வார்கள் எனவும் கத்தோலிக்கர் நம்புகின்றனர்.[2] இத்தகையோருக்கு கத்தோலிக்க திருச்சபையினர் இவ்வுலகில் இருந்து தங்களின் மன்றாட்டினால் உதவிட முடியும் என நம்புகின்றனர். நவம்பர் மாதம் முழுதும் இந்த நிலையில் இருப்போருக்காக கத்தோலிக்கர்கள் சிறப்பாக மன்றாடுகின்றனர். குறிப்பாக இறந்த விசுவாசிகள் அனைவரின் நினைவு நாளன்று அவர்களின் கல்லரைகளுக்குச்சென்று மன்றாடுவது வழக்கமாய் உள்ளது.

மேற்கோள்கள்
-----------

1. ↑  கத்தோலிக்க திருச்சபையின் மறைக்கல்வி சுருக்கம் பக்கம் 127
2. ↑  புதிய திருமறைச் சுவடி:(9) - மனிதரின் நிறைவு நிலை: 124
**விடியும் வரை பேசு** அக்டோபர் 20, 2013ல் வெளிவந்த இந்தியத் தமிழ் திரைப்படம். இதனை ஏ. பி. முகன் இயக்கினார்.

கதை சுருக்கம்
-------------

கிராமத்தில் தாய், தங்கையுடன் வாழ்ந்து வருகிறார் நாயகன் அனித். படித்துவிட்டு வேலை தேடிக்கொண்டிருக்கும் இவருக்கு மாமன் மகளாக வருகிறார் நாயகி வைதேகி. இவர்கள் இருவருக்கும் திருமணம் செய்து வைக்க வேண்டும் என்று பெற்றோர்கள பேசி வைத்ததால், வைதேகி, அனித்தையே சுற்றிச் சுற்றி வருகிறார். ஆனால் அனித்தோ, வைதேகியை கண்டுகொள்ளாமல் இருக்கிறார்.

இந்நிலையில் அனித்துக்கு சென்னையில் தனியார் நிறுவனத்தில் வேலை கிடைக்கிறது. சென்னை கிளம்பும் அனித்துக்கு வைதேகி செல்போன் வாங்கிக் கொடுத்து அனுப்புகிறார். சென்னையில் நண்பர்களுடன் தங்கி வேலைக்கு சென்று வருகிறார் அனித். ஒருநாள், அவருக்கு ஒரு மிஸ்டு கால் வருகிறது. அந்த எண்ணுக்கு தொடர்பு கொள்ள, மறுமுனையில், நன்மா (மற்றொரு நாயகி) பேசுகிறார். இந்த மிஸ்டு கால் நட்பு தொடர்கிறது.

காலப்போக்கில் இந்த நட்பு, பார்க்காமலேயே காதலாக மாற… அனித் தனது மாமா மகளினை வைதேகியை முழுவதுமாக மறந்துவிட்டார். மாறாக, நன்மாவை உயிருக்கு உயிராக நேசிக்கிறார். நன்மாவோ, அந்த அளவுக்கு தீவிரமாக இல்லாமல், பொழுதுபோக்கிற்காகவே மட்டுமே அனித்துடன் பேசி வருகிறார்.

இந்நிலையில், சென்னைக்கு வரும் தாய்-தங்கையிடம் நன்மாவை வரவழைத்து அறிமுகம் செய்ய நினைத்தார் அனித். ஆனால், கடைசி நேரம் வரையில் நன்மா வரவேயில்லை. இதனால் விரக்தியடையும் அனித், மீண்டும் தொடர்பு கொள்ள முயன்றார். எந்த வகையிலும் நன்மாவை தொடர்பு கொள்ள முடியவில்லை. பிறகுதான் தெரிந்தது, நன்மா தன்னை ஏமாற்றிவிட்டார் என்று.

இதனால் மிகுந்த மன அழுத்தத்திற்கு உள்ளான அனித்தின், மனநிலை பாதிக்கப்படுகிறது. பெண்களைக் கண்டாலே, அவர்களின் செல்போன்களை பிடுங்கி உடைப்பது போன்ற செயல்களில் ஈடுகிறார்.

இறுதியில் இவர் பித்தம் தெளிந்து சகஜ நிலைக்கு வந்தாரா? நன்மாவின் நிலை என்ன? என்பதே மீதிக்கதை.
**பல்கு** (/bɑːlx/; பஷ்டோ, பாரசீக மொழி: بلخ‎, *பல்கு*; பண்டைக் கிரேக்கம்: Βάκτρα, *பக்ட்ரா*; பாக்திரியம்: Βάχλο, *பாக்லோ*) என்பது ஆப்கானித்தானின் பல்கு மாகாணத்தில் உள்ள ஒரு பட்டணம் ஆகும். பல்கு மாகாணத் தலைநகர் மசார் ஈ சரீப் நகரம் ஆகும். பல்கு நகரம் மசார் ஈ சரீப் நகரத்திலிருந்து 20 கிலோ மீட்டர் தொலைவிலும், உஸ்பெகிஸ்தான் எல்லை மற்றும் ஆமூ தாரியா ஆற்றுக்குத் தெற்கில் சுமார் 74 km (46 mi) தொலைவிலும் இது அமைந்துள்ளது. இது வரலாற்றில் பௌத்தம்,சொராட்டிரிய நெறி மற்றும் இசுலாம் ஆகியவற்றின் பண்டைய மையமாக இருந்துள்ளது. குராசான் பகுதியின் ஒரு முக்கியமான நகரமாக ஆரம்ப காலத்தில் இருந்தே இது இருந்திருக்கிறது.

முதன்முதலில் பல்கு நகரம் குறித்து இந்து சமய நூல்களில் குறிப்பிடப்பட்டுள்ளது. முக்கியமாக மகாபாரதத்தில் இது குறிப்பிடப்பட்டுள்ளது. பாக்லீகர்கள் மக்கள் இப்பகுதியை ஆண்டதாக குறிப்பிடப்பட்டுள்ளது. இதன் ஆட்சியாளர்கள் குருச்சேத்திரப் போரில் பங்கு பெற்றதாகக் குறிப்பிடப்பட்டுள்ளது.

மேற்கோள்கள்
-----------

1. ↑  "11 of the Most Ancient and Continually Occupied Cities in the World". *Ancient Origins*. 2018-01-31. 2018-05-15 அன்று பார்க்கப்பட்டது. Italic or bold markup not allowed in: `|work=` (உதவி)
2. ↑  "Green Mosque, Balkh, Afghanistan". *Muslim Mosques*. 2018-05-15 அன்று பார்க்கப்பட்டது. Italic or bold markup not allowed in: `|work=` (உதவி)
**சச்சித்திர சேனநாயக்கா** (*Sachithra Senanayake*, பிறப்பு: 9 பெப்ரவரி 1985) இலங்கைத் துடுப்பாட்ட வீரர். பல்-துறை ஆட்டக்காரரான இவர் வலக்கை துடுப்பாட்டக்காரரும், வலக்கை விலகுசுழல் பந்து வீச்சாளரும் ஆவார். 2006 ஆம் ஆண்டு முதல் இவர் கொழும்பு சிங்கள விளையாட்டுக் கழகத்திற்காக முதல்தரத் துடுப்பாட்டப் போட்டிகளில் பங்கு பற்றி வருகிறார்.

சேனநாயக்கா இலங்கைத் துடுப்பாட்ட அணியின் சார்பில் முதற் தடவையாக பன்னாட்டுப் போட்டி ஒன்றில் 2012 சனவரியில் தென்னாப்பிரிக்க அணிக்கு எதிரான இலங்கையின் நான்காவது ஒரு நாள் போட்டியில் விளையாடினார். இலங்கைப் பிரீமியர் இலீகு மட்டுப்படுத்த்கப்பட்ட ஒவர் போட்டிகளில் பங்கு பற்றி அதிக எண்ணிக்கையான இலக்குகளைக் கைப்பற்றியமைக்காக இவர் இலங்கை அணியில் விளையாட அழைக்கப்பட்டார். 2013 இந்தியன் பிரீமியர் லீக் ஏலத்தில் இவர் கொல்கத்தா நைட் ரைடர்ஸ் அணியினால் 625,000 அமெரிக்க டாலர்களுக்கு வாங்கப்பட்டார்.

பன்னாட்டுப் போட்டிகளில் விளையாடத் தடை
-------------------------------------

2014 சூன் மாதத்தில் நடைபெற்ற இலங்கை, இங்கிலாந்து அணிகளுக்கிடையில் இங்கிலாந்தில் நடைபெற்ற நான்காவது ஒரு நாள் பன்னாட்டுப் போட்டியின் பின்னர் போட்டியின் நடுவர்களான மரையஸ் ஏறஸ்மாஸ், இயன் குட் மற்றும் மூன்றாவது நடுவரான கிறிஸ் கபனி ஆகியோர் சச்சித்திர சேனநாயக்கா பந்தை வீசி எறிவதாக சர்வதேச கிரிக்கெட் சபையிடம் முறையிட்டனர். அவர் மீது நடத்தப்பட்ட பரிசோதனைகளில், இந்த சந்தேகத்திற்கிடமான நான்கு பந்துவீச்சுக்களின்போது, முழங்கை மூட்டு விரியவேண்டிய 15-பாகை அளவையும் தாண்டி விரிந்ததாக உறுதிப்படுத்தப்பட்டது. இதனை அடுத்து பன்னாட்டுப் போட்டிகளில் அவர் விளையாட பன்னாட்டுத் துடுப்பாட்ட அவை தடை விதித்தது.

மேற்கோள்கள்
-----------

1. 1 2  "Sachithra Senanayake: Sri Lanka". ESPNcricinfo. 20 சனவரி 2012 அன்று பார்க்கப்பட்டது.
2. ↑  "Sri Lanka's Senanayake reported to ICC over bowling action". பிபிசி. 2 சூன் 2014. 4 சூன் 2014 அன்று பார்க்கப்பட்டது.
3. ↑  Sachithra banned from bowling by ICC, டெய்லிமிரர், சூலை 12, 2014

வெளி இணைப்புகள்
---------------

கிரிக்கின்ஃபோவில் இருந்து விளையாட்டுவீரர் விபரக்குறிப்பு: சச்சித்திர சேனநாயக்கா

| * பா
* உ
* தொ
இலங்கை அணி  –  2015 துடுப்பாட்ட உலகக்கிண்ணம் |
| --- |
| 
* 1 மத்தியூஸ் (த)
* 2 திரிமன்னே
* 3 டில்சான்
* 4 ஹேரத்
* 5 ஜயவர்தன
* 6 கருணாரத்ன
* 7 குலசேகர
* 8 லக்மால்
* 9 மலிங்க
* 10 மென்டிஸ்
* 11 பெரேரா
* 12 பிரசாத்
* 13 சங்கக்கார
* 14 சேனநாயக்க

 | இலங்கை |
**சேருவில் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் மூதூர் பிரதேச செயலாளர் பிரிவும், மேற்கு எல்லையை அண்டி கந்தளாய் பிரதேச செயலாளர் பிரிவும், கிழக்கில் ஈச்சிலம்பத்தை பிரதேச செயலாளர் பிரிவும், இந்துப் பெருங்கடலும், தெற்கில் பொலநறுவை மாவட்டமும் அமைந்துள்ளன. 311 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 17 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 13,546 ஆகும். பெரும்பான்மை சிங்களவர்களைக் கொண்ட இப்பிரிவில், 2,426 முசுலிம்களும், 1,816 இலங்கைத் தமிழரும், 9,293 சிங்களவரும், 3 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 44 பேர்.


| * பா
* உ
* தொ
திருகோணமலை மாவட்டப் பிரதேச செயலாளர் பிரிவுகள் |
| --- |
| 
* கோமரங்கடவல பிரதேச செயலாளர் பிரிவு
* கந்தளாய் பிரதேச செயலாளர் பிரிவு
* கிண்ணியா பிரதேச செயலாளர் பிரிவு
* குச்சவெளி பிரதேச செயலாளர் பிரிவு
* மொரவெவ பிரதேச செயலாளர் பிரிவு
* மூதூர் பிரதேச செயலாளர் பிரிவு
* பதவிசிறிபுர பிரதேச செயலாளர் பிரிவு
* சேருவிலை பிரதேச செயலாளர் பிரிவு
* தம்பலகாமம் பிரதேச செயலாளர் பிரிவு
* திருகோணமலை பிரதேச செயலாளர் பிரிவு
* வெருகல் - ஈச்சிலம்பத்தை பிரதேச செயலாளர் பிரிவு

 |
தூய நீர் குடா குழிபந்தாட்டத் திடல்
**தூயநீர்க்குடா குழிபந்தாட்டம் மற்றும் காட்டுக் கூடலகம்** (*The Clearwater Bay Golf & Country Club*) என்பது ஹொங்கொங், சயி குங் மாவட்டம், தூய நீர் குடா தீபகற்பத்தில் உள்ள குழிப்பந்தாட்டத் திடலும், காட்டுக் கூடலகமும் ஆகும். இது ஒரு தனியார் சொத்தாகும். இதனை நடாத்தப்படுவதும் ஒரு தனியார் நிறுவனமாகும். இந்த விளையாட்டு திடலுக்கு செல்வதானால் சயி குங்கில் இருந்து படகு சேவையின் ஊடாகவே செல்ல முடியும். இது வசதி மிக்கவர்களின் ஒரு விளையாட்டு திடலாக உள்ளது. முற்றிலும் மக்கள் வசிப்பிடங்கள் இல்லாத, சுற்றிலும் இயற்கை சூழ்ந்த, காண்போரைக் கொள்ளைக்கொள்ளும் அழகுமிகு இடத்தில் அமைக்கப்பட்டுள்ளது. இங்கு விளையாடுவதற்கு அங்கத்தினர்களுக்கு மட்டுமே அனுமதிக்கப்படுகிறது. 

அங்கத்தினர் அட்டைகளில் ஆறு வகையான அங்கத்தினர் அட்டைகள் உள்ளன. ஆகக்குறைந்த அங்கத்தினர் உரிமை HK$ 500,000 முதல் HK$ 3,500,000 வரையாகும். அத்துடன் ஒவ்வொரு ஆண்டும் அங்கத்தினர் உரிமையை புதுபித்தலுக்கான மேலதிகக் கட்டணமும் அறவிடப்படுகிறது.

அங்கத்தினர் வகைகள்
------------------

1. நிறுவனக் குழிபந்தாட்டம்
2. தனியார் குழிபந்தாட்டம்
3. நிறுவன வன குழிபந்தாட்டம்
4. தனியார் வன குழிபந்தாட்டம்
5. கடல்சார் நிறுவன அங்கத்தினர்
6. கடல்சார் தனியார் அங்கத்தினர்

வெளியிணைப்புகள்
---------------

* Official Web Site
* Golf course review on golf007.com
* Facilities Summary
உண்பதற்கு தயாரான சசிமி
பாரம்பரியமானது சசிமி
**சசிமி** அல்லது சஷிமி (கன் எழுத்து: 刺身) சமைக்கப்படாத புதிய கடலுணவுகளைக் கொண்டு தாயாரிக்கப்படும், யப்பானிய உணவாகும். இதில் கடலுணவுகள் 2.5 சதம மீட்டர் அகலமும் 4 சதம மீட்டர் நீளமும் 0.5 சதம மீட்டர் தடிப்பும் கொண்ட பகுதிகளாக வெட்டப்பட்டு இத்துண்டுகளை தோய்த்து உண்பதற்கான சோஸ் (வசாபி கலக்கப்பட்ட சோயா சோஸ்) ஒன்றோடு பரிமாறப்படும். மீன் துண்டுகளுடன் சிலவேளைகளில் மெல்லியதாக வெட்டப்பட்ட இஞ்சியும் வழங்கப்படும். இது யப்பானில் மிகவும் பிரசித்தமான உணவாகும்.

பரிமாறல்
--------

உணவகங்களில் பொதுவாக வாடிக்கையாளர் முன்னதாகவே சசிமி தாயாரிக்கப்படும்
சசிமி யப்பானிய பாரம்பரிய உணவில் பெரும்பாலும் முதலாவதாக உட்கொள்ளப்படும் சிற்றுணவாகும். ஆனால் இதுவே பிரதான உணவாகப் பரிமாறப்படும் சந்தர்ப்பங்களும் அதிகமாகும். சசிமி ஏனைய உணவுகளின் சுவை நாவை பாதிக்கும் முன்னர் உட்கொள்ளப்பட வேண்டும். சசிமியின் சுவை அதில் பயன்படுத்தப்பட்டுள்ள கடலுணவுக்கேற்ப வேறுபடக் கூடியதாகும். கடலுணவுடன் முள்ளங்கிக் கிழங்கு சிறு கீற்றுகளாக சீவப்பட்டு பரிமாறப்படும். சசிமியுடன் பரிமாறப்படும் சோஸ் பொதுவாக சோயா சோஸ், வசாபி, தேசிக்காய்ச் சாறு போன்றவற்றின் கலப்பாகும். யப்பானியர்கள் வசாபியை தாங்களே சோயா சோஸில் கலக்க விரும்புவதால், இவை தனித்தனியாக பரிமாறப்பட்டு உணவுக்கு முன்னர் அவரவரே கலந்துக் கொள்வர். வசாபி சுவையூட்டியாக பயன்பட்டாலும் அது சமைக்கப்படாத கடலுணவில் இருக்கக் கூடிய பாக்டீரியாக்களை அழிக்க உதவுகிறது.

வகைகள்
------

பொதுவான மூலப் பொருட்கள்:

* 鮭 சகே: செமண்
* いか இக்கா: Squid
* えび எபி: இரால்
* まぐろ மகுரோ: டூனா
* さば சபா: மெகரல்
* たこ டகோ: ஒக்டோபஸ்
* とろ டோரோ: Fatty Tuna
* はまち அமச்சி: Yellowtail
* ふぐ புகு: Takifugu

ஆக்டோபஸ் சிலவேலைகளில் சமைக்கப்பட்டுப் பரிமாறப்பட்டாலும் செமண் டூனா போன்றவை சமைக்கப்படாமலேயே பரிமாறப்படும்.

* The Sushi
தூய நீர் குடா தீபகற்பத்தின் தென்பகுதி (வான்பார்வை)
**தூய நீர் குடா தீபகற்பம்** (Clear Water Bay Peninsula) என்பது ஹொங்கொங், சய் குங் மாவட்டத்தில், சிங் வான் ஓ பகுதியில் அமைந்திருக்கும் ஒரு குடாவாகும்.

இந்த தூய நீர் குடா தீபகற்ப நிலப்பரப்பில் ஹொங்கொங் விஞ்ஞானம் மற்றும் தொழில்நுட்ப பல்கலைக்கழகம் (**HKUST**) தூய நீர் குடா பாடசாலை, ஆங்கிலப் பாடசாலை அறக்கட்டளை, தூயநீர்க்குடா குழிபந்தாட்டக் கூடலகம், ஹொங்கொங்கில் பாரிய சினிமா நிறுவனங்களில் ஒன்றான காட்சி சகோதரர்கள் நிறுவனம், ஹொங்கொங்கில் உள்ள ஒரு தொலைக்காட்சி நிறுவனமான டிவிபி தொலைக்காட்சி நிறுவனம், (**TVB**) செங் வான் ஓ தொழில்பேட்டைத் தோட்டம் போன்றவைகள் உள்ளன.

கடற்கரைகள்
----------

இந்த துய நீர் குடா தீபகற்பப் பகுதியில் உல்லாசப் பயணிகளை ஈர்க்கும் நான்கு கடற்கரைகள் உள்ளன. அவைகளாவன:

* தூய நீர் குடா முதலாவது கடற்கரை
* தூய நீர் குடா இரண்டாவது கடற்கரை
* சில்வரிசுடேண்ட் கடற்கரை
* பேரலை குடா

வெளியிணைப்புகள்
---------------

* தூய நீர் குடா
* தூய நீர் குடா விரிவுரை பரணிடப்பட்டது 2010-12-03 at the வந்தவழி இயந்திரம்

| * பா
* உ
* தொ
ஹொங்கொங்கில் உள்ள தீபகற்பங்கள் |
| --- |
| 
* கவுலூன் தீபகற்பம்
* சய் குங் தீபகற்பம்
* தூய நீர் குடா தீபகற்பம்
* இசுடேன்லி தீபகற்பம் **·**  செக் ஓ தீபகற்பம்
* கேப் டி அகுய்லர் தீபகற்பம்
* சீ மா வான் தீபகற்பம்

 | Flag of Hong Kong |
ஒரு எளிய பல்கோண வளைவரை
தனக்குள்ளே வெட்டிக்கொள்ளும் பல்கோண வளைவரை
ஒரு மூடிய பல்கோண வளைவரை
கணிதத்தில் **பல்கோண வளைவரை** அல்லது **பலகோண வளைவரை** (*polygonal curve*) என்பது கோட்டுத்துண்டுகளால் இணைக்கப்பட்ட ஒரு தொடர் ஆகும். இது *பல்கோணச் சங்கிலி*, *பல்கோணப் பாதை*, *துண்டுவாரி நேரியல் வளைவரை* என்ற பெயர்களாலும் அழைக்கப்படுகிறது. பல்கோண வளைவரை *P* யானது, உச்சிகள் என அழைக்கப்படும் {\displaystyle \scriptstyle (A\_{1},A\_{2},\dots ,A\_{n})} புள்ளிகளின் தொடரால் குறிக்கப்படும் வளைவரையாகவும், அப்புள்ளிகளில் அடுத்தடுத்துள்ள இரு புள்ளிகளை இணைத்து வரையப்படும் கோட்டுத்துண்டுகளால் ஆனதாகவும் அமையும்.

பல்கோண வளைவரை, கணிப்பொறி வரைகலையில் *பல்கோடு* எனப்படுகிறது. மற்றும் பெரும்பாலும் வளைந்த பாதைகளை தோராயப்படுத்த பயன்படுத்தப்படுகிறது.

எளிய பல்கோண வளைவரை
------------------

அடுத்தடுத்துள்ள இரு கோட்டுத்துண்டுகள் மட்டுமே வெட்டிக்கொள்ளும், அதுவும் அவற்றின் ஓரப்புள்ளிகளில் மட்டுமே வெட்டிக்கொள்ளும் கோட்டுத்துண்டுகளால் இணைக்கப்பட்ட பல்கோண வளைவரை, *எளிய பல்கோண வளைவரை*யாகும் (*simple polygonal chain*).

மூடிய பல்கோண வளைவரை
-------------------

முதல் உச்சியும் கடைசி உச்சியும் ஒன்றாக இருக்கும் அல்லது முதல் உச்சியும் கடைசி உச்சியும் ஒரு கோட்டுத்துண்டால் இணைக்கப்பட்டிருக்கும் ஒரு பல்கோண வளைவரை *மூடிய பல்கோண வளைவரை* (*closed polygonal chain*) ஆகும். ஒரு தளத்திலுள்ள ஒரு எளிய மூடிய பல்கோண வளைவரை ஒரு எளிய பல்கோணத்தின் வரம்பாக இருக்கும். பெரும்பாலும் "பல்கோணம்" என்ற சொல், "மூடிய பல்கோண வளைவரை" என்ற பொருளில் பயன்படுத்தப்படுகிறது. 

சில இடங்களில் பல்கோணப் பரப்பளவிற்கும் பல்கோண வளைவரைக்குமுள்ள வேறுபாட்டைக் காண்பது அவசியமாகிறது.

பயன்பாடு
--------

பல்கோண வளைவரை தோராயப்படுத்தல்: தெரியாத வளைவரை-நீலம்; அதன் பல்கோண தோராயம்-சிவப்பு.
நடைமுறை வாழ்வில் காணும் சில பொருள்களின் வளைவரைகளையும் வரம்புகளையும் தோராயப்படுத்த பல்கோண வளைவரைகள் பயன்படுத்தப்படுகின்றன.
**தூய ஸ்தேவானின் ஆலயம்** இந்தியாவில் உள்ள தமிழ்நாட்டில் மைசூர் – ஊட்டி செல்லும் பாதையில் அமைந்துள்ளது. நீலகிரி மாவட்டத்தில் உள்ள பழைய தேவாலயங்களில் இதுவும் ஒன்றாகும்.

வரலாறு
------

இதன் வரலாறு 19 ஆம் நூற்றாண்டிற்கு செல்கிறது. அப்பொழுது சென்னை மாகாண ஆளுநராய் இருந்த ஸ்டீபன் ரும்போல்ட் லஷிங்க்டன் (Stephen Rumbold Lushington) என்பார் ஆங்கிலேயர்களுக்கு மட்டும் ஒரு தேவாலயம் வேண்டும் என்று நினைத்ததன் விளைவாக 1829 ஆம் ஆண்டு ஏப்ரல் 23இல் இதற்கான அடிக்கல்லை நாட்டினார். இந்த நாள் ஜார்ஜ் IV  எனும் ஆங்கில அரசரின் பிறந்த நாளாகும். இத்தேவாலயமானது 1830 ஆம் ஆண்டு நவம்பர் 5 ,தேதியில் கொல்கத்தாவின் அப்போதைய பேராயர் (தலைமைப் போதகர்) ஜான் மத்தியாஸ் டர்னர் (John Mathias Turner) அவர்களால் பிரதிஷ்டை செய்யப் பட்டது. பொதுமக்களின் உபயோகத்திற்காக 1831 ஆம் ஆண்டு, ஏப்ரல் 3 ஆம் நாள் ஈஸ்டர் ஞாயிறன்று திறந்து வைக்கப்பட்டது. 1947 இல் தென் இந்திய திருச்சபையின் கீழ் வந்தது. அப்போது சென்னை படை பிரிவின் தலைவர் ஆக இருந்த ஜான் ஜேம்ஸ் அண்டர்வுட் என்பார் கட்டிட வடிவமைப்பு பொறுப்பை ஏற்றுக் கொண்டார்.

கட்டிடக் கலை
------------

இத் தேவாலயத்தின் முக்கிய தூண் மற்றும் கட்டுமான மரங்கள் ஸ்ரீரங்கம் திவீல் இருந்த திப்பு சுல்தான் அரசரின் அரண்மனையில் இருந்து எடுத்து வரப் பட்டதாகும். இந்த கட்டுமான பொருட்கள் சிகுர் மலைத் தொடர்கள் வரை எடுத்து வரப் பட்டன. இக் கட்டுமானப் பணிக்கு ஜே.ஜே. அண்டர்வுட் என்பார் பொறுப்பாளராக இருந்தார். அந்த கால கட்டத்தில் இதன் கட்டுமான செலவு 24,000 ஆகும். 1829 ஆம் ஆண்டு ஏப்ரல் மாதம் அடிக்கல் நாட்டப் பட்டது. மேற்கு பகுதியில் உள்ள சுவரில் **கடைசி உணவு** எனப் படும் ஓவியம் காணப்படுகிறது. இது கதவின் மேலே உள்ள பகுதி ஆகும். இத் தேவாலயத்தில் உள்ள வண்ண கண்ணாடி ஜன்னல் கதவுகளிலும் வண்ண ஓவியங்கள் காணப்படுகின்றன. அவற்றுள் இயேசு கிறிஸ்துவின் சிலுவை மரணக் காட்சி மற்றும் மேரி குழந்தை ஏசுவை தன் கையில் வைத்திருக்கும் ஓவியங்களும் இடம் பெற்றுள்ளன. இங்குள்ள கோபுரத்தில் எல்லா தேவாலயங்களிலும் காணப் படும் கோயில் மணிக்குப் பதிலாக ஆங்கில எழுத்து வீ வடிவத்தில் உள்ள மரப்பலகைகளுக்கு இடையில் நான்கு சுத்தியல் போன்ற அமைப்புக் காணப்படுகிறது. இவற்றில் கயிறு பிணைக்கப் பட்டுள்ளது. இதை நாம் தரையில் இருந்து பிடித்து இழுக்கும் போது இசை உருவாகிறது. இங்கு ஒரு பிரசங்க பீடம் உண்டு அதற்கு செல்ல தேவாலயத்தில் உள்ள வழிபாட்டு மேடையின் இடது பக்கத்தில் உள்ள படிக்கட்டு வழியாக செல்ல வேண்டும்.  இம்மேடையில் வழிபடும் இருக்கை வரிசைகளும் வழிபாட்டுக்கு உபயோகப்படுத்தும் ஆடைகள் வைக்கும் அறையும் காணப்படும்.
**2022 சிறீநகர் குண்டுவெடிப்பு** ( *2022 Srinagar bombing*) இந்திய நிர்வாகத்தின் கீழ் உள்ள சம்மு காசுமீரின் சிறீநகரில் உள்ள சந்தையில் மார்ச்சு மாதம் 6 ஆம் தேதியன்று ஒரு தீவிரவாதியால் கையெறி குண்டுகள் வீசப்பட்டன. இருபத்தி நான்கு பேர் காயமடைந்தனர் மற்றும் இருவர் கொல்லப்பட்டனர். 

அமிரா கடல் பாலத்திற்கு அருகில் உள்ள அரி சிங் உயர் தெருவில் உள்ள சந்தையில் மாலை 4:20 மணியளவில் இத்தாக்குதல் நடந்தது  அந்நேரத்தில் தெரு மிகவும் பரபரப்பாக இருந்தது. குண்டுவெடிப்பு நடந்தபோது ஏராளமான மக்கள் சந்தையில் இருந்தனர்.  பயங்கரவாதி பாதுகாப்புப் படையினர் மீது கையெறி குண்டுகளை வீசினார். குறைந்தது ஒரு காவலர் உட்பட மக்கள் பலர் காயமடைந்தனர். 

அந்த நாளின் பிற்பகுதியில், நௌகட்டாவைச் சேர்ந்த 60 வயதான முகம்மது அசுலம் மக்தூமி காயங்களுக்கு ஆளானார். 19 வயதான ரஃபியா ஜான் மறுநாள் இறந்தார்

இந்த குண்டுவெடிப்பு இந்தியாவில் மனோச் சின்கா, பரூக் மற்றும் உமர் அப்துல்லா, மெகபூபா முஃப்தி, சம்மு காசுமீர் பிரதேச காங்கிரசு கமிட்டி, பாரதிய சனதா கட்சி மற்றும் பலரிடமிருந்து பரவலான கண்டனத்தைப் பெற்றது.

மேற்கோள்கள்
-----------

1. ↑  "11 injured as terrorists hurl grenade at security forces in J&K's Srinagar". *The Economic Times*. .
2. ↑  "1 Dead, Over 20 Hurt in Grenade Attack in Kashmir Market". *Associated Press via US News*. .
3. ↑  "Civilian killed, 23 injured in Srinagar grenade explosion". *The Hindu*. .
4. ↑  "One killed, 34 injured as terrorists hurl grenade at security forces in Jammu and Kashmir's Srinagar". *The New Indian Express*. 2022-03-11 அன்று மூலம் பரணிடப்பட்டது. 2022-03-18 அன்று பார்க்கப்பட்டது.
**தூய யோசவ் வாஸ் மகா வித்தியாலயம்** இலங்கையின் வட மாகாணத்தில் மன்னார் மாவட்டம் விடத்தல்தீவு என்ற இடத்தில் அமைந்துள்ள ஒரு பாடசாலை ஆகும்.

வரலாறு
------

இப் பாடசாலை வரலாற்று பழமை வய்ந்த விடத்தல்தீவு புனித யாகப்பர் ஆலயம் அருகில் அமைந்துள்ளது. விடத்தல்தீவு றோமன் கத்தோலிக்க தமிழ் கலவன் பாடசாலை என்ற பெயரில் இப்பாடசாலை ஆரம்பிக்கப்பட்டது. 1900ம் ஆண்டிற்கு முன்னர் புனித யாகப்பராலயத்தின் காணியை யாழ் மறைமாவட்டக் கத்தோலிக்கத் திருச்சபை ஆரம்ப பாடசாலை கட்டுவதற்கென வழங்கியது.

இப் பாடசாலையில் கத்தோலிக்க மாணவர்கள் மாத்திரமன்றி பல மதத்தினரும் கல்வி கற்று வருகின்றனர். ஆரம்பப் பாடசாலையாக இருந்த இது நாளடைவில் 10ம் வகுப்பு வரை நிறைவுற்ற கலாசாலையாக வளர்ச்சியடைந்தது. 1960ம் ஆண்டு இப் பாடசாலை இலங்கை அரசினால் பொறுப்பேற்கப்பட்டது.

அதிபர்களின் சேவை
----------------

கத்தோலிக்க குருக்களின் வழிகாட்டுதலாலும்,மூதாதையரின் விடாமுயர்ச்சியாலும் ஆரம்பிக்கப்பட்ட ஆரம்ப பாடசாலை நாளடைவில் 10ம் வகுப்பு வரை நிறைவுற்ற கலாசாலையாக சில வருடங்களில் வளர்ச்சியடைந்து பெருமை கொண்டது.

1960ம் ஆண்டு இப் பாடசாலை அரசினால் சுவீகரிக்கப்பட்டது. விடத்தலம் பதியை பிறப்பிடமாகக் கொண்ட திரு. இ. திருச்செல்வம் அதிபராகக் கடமையாற்றிய போது பாடசாலையின் கட்டிடங்கள் பாடசாலை பெற்றோர் ஆசிரியர் சங்கத்தின் உதவியுடன் புதிதாகவும், திருத்தம் செய்தும் அமைக்கப்பட்டன. இவ் புனருத்தாரன வேலையில் பெற்றோர் ஆசிரியர் சங்க செயலாளராக திரு. அ. அந்திரேஸ் தன்னலமற்ற கடமையுணர்ச்சியுடன் செயர்ப்பட்டார்.

1968ம் ஆண்டில் அதிகாரத்தில் இருந்த ஐக்கிய தேசியக்கட்சி தாம் வகுத்த பாடசாலைப் புனரமைப்பு திட்டத்திற்கேற்ப இப் பாடசலையின் தரத்தை 7ம் வகுப்பு வரை குறைத்தது. 8ம்,9ம்,10ம் வகுப்பு மாணவர்களை அயலிலுள்ள முஸ்லிம் பாடசாலைக்கு செல்லுமாறு பணித்தது. துரதிஸ்டவசமான இச் சந்தர்ப்பத்தில் பெற்றோரும் மாணவர்களும் கலங்கி நின்ற நேரத்தில் பேசாலையப் பிறப்பிடமாகக் கொண்ட திரு. சில்வஸ்ரர் அன்ரனி துரம் அதிபராக நியமிக்கப்பட்டார். இவ் வதிபரின் தீவிர முயர்ச்சியாலும் பாடசாலையின் உதவி அதிபராக கடமையாற்றிக் கொண்டிருந்த திரு.ப.பெனடிக்ற், திரு. சு.சூசைப்பிள்ளை ஆசிரியர்களது பூரண ஒத்துழைப்பாலும் பெற்றோரின் ஊக்கத்தாலும் 10ம் வகுப்பு வரை தரத்தை உயர்த்த முயர்ச்சிகள் மேற்கொள்ளப்பட்டன.

பின் 1969ம் ஆண்டு இப் பாடசாலை மீண்டும் 10ம் வகுப்பு வரை தரம் உயர்த்தப்பட்டது. 1970ம் ஆண்டு இப் பாடசாலை மகா வித்தியாலய அந்தஸ்த்திற்கு தரம் உயர்த்துவதற்கு ஆரம்பப்படியாக தற்காலிக உத்தரவு ஆட்சியிலிருந்த ஐக்கிய தேசிய கட்சியின் கல்வி அமைச்சினால் வழங்கப்பட்டது. பாடசாலையின் இடவசதியை கூட்டும் நோக்கில் சில தனியார் தங்கள் காணிகளை நன்கொடையாக வழங்கினர்.

1972ம் ஆண்டில் விடத்தல்தீவை பிறப்பிடமாகக் கொண்ட திரு.சு.சந்தியாப்பிள்ளை அதிபராக பொறுப்பேற்றார். இவரது காலத்தில் படசாலை மைதானம் திருத்தம் செய்யப்பட்டது. பாடசாலை மைதான புனரமைப்பு எமது ஊரைச் சார்ந்த ஆசிரியர் திரு. சு.இம்மானுவேலின் தலைமையில் கிராம இளைஞ்ஞர்களின் தன்னலமற்ற உடல் உழைப்பினாலும் சிறப்பாக புனரமைப்பு செய்யப்பட்டது. அத்துடன் இவரது காலத்தில் ஒரு விஞ்ஞான கூடமும் உருவாக்கப்பட்டது.

கலாமன்ற வளர்ச்சி
----------------

1973ம் ஆண்டளவில் இப்பாடசாலையில் கலாமன்றம் உருவாக்கப்பட்டு திரு. அந்தோனி முத்து ஆசிரியர் பொறுப்பாக நியமிக்கப்பட்டார். இவரது தலைமையில் பல நாடகங்கள் மன்னார் மாவட்ட ரீதியில் அரங்கேற்றப்பட்டன.

உசாத்துணை
---------

* சமூக ஒளி நூல் 1974ல் வெளியிடப்பட்டது
**பத்தும் பதிகம்**  என்பது ஒரு திரட்டு நூல். சைன சமயத் தோத்திரப் பாடல்களைக் கொண்டது. 'பல ஜினதாசர்களாற் செய்தருளிய பத்தும் பதிகத் தோத்திரத் திரட்டு' என்னும் தலைப்பில் இது வெளிவந்துள்ளது. 

இதில் 26 பதிகங்களும், 280 பாடல்களும் உள்ளன. யாவும் நாலடி விருத்தங்களும் கொச்சகக் கலிப்பாவுமே. ஆசிரியப்பாவோ, பிற பாவோ, பாவினங்களோ இல்லை. யாவும் பதிக அமைப்பினைக் கொண்டவை. இவற்றில் 16 ஆம் நூற்றாண்டில் பாடப்பட்டவை. நான்கு.

தசதர்மம்
--------

தசதர்மம் என்பது சைன சமய அறநெறி நூல். இதில் 26 கலி விருத்தங்கள் உள்ளன. அந்த அறநெறிகளைக் கடைப்பிடிப்பதால் விளையும் நன்மைகளும், கடைப்பிடிக்காவிட்டால் விளையும் தீமைகளும் இந்நூலில் கூறப்பட்டுள்ளன. 

நூல் பற்றிய குறிப்புகள்

* குணதரன் சேவடி வணங்கித் தசதர்மநெறி அறைகுவன் – என்ற அடியில் நூல் தொடங்குகிறது.
* இல்லறத்தாருக்கு உரிய 10 தர்மங்கள் இதில் சொல்லப்பட்டுள்ளன.

1. கொல்லாமை
2. பொய்யாமை
3. கள்ளாமை
4. காமத்தை ஒல்லாமை
5. ஒண்பொருளை வரைதல்
6. புலால் உண்ணாமை
7. தேன் உண்ணாமை
8. கள் உண்ணாமை
9. இருளில் உண்ணாமை
10. நல்லாரைப் பணிதல்

இந்த நூலில் வரும் பாடல் ஒன்று: எடுத்துக்காட்டு 

மான் தோலில் இடப்பட்ட மானிடர் தம் மகவு ஆகிப்  

பேன் தூங்கும் மயிரினராய்ப் பேய் போலச் சுழல்வதுவும்  

ஈன்றவளே கான்று இகழ்ந்து உரைக்கும் நிலைமையும்  

தேன் உவந்து முன் உண்ட தீவினையின் பயன் ஆகும்.

திருநறுங்கொண்டைமலைப் பதிகம்
---------------------------

திருநறுங்கொண்டைமாலைப் பதிகம் பாடியவர் பெயர் தெரியவில்லை.

பாடல் ஒன்று - எடுத்துக்காட்டு 

குடைகள் ஒன்று ஒன்றின்மிசை கலை வருண்டு எங்கும் மிகு குமுகு மென் பிண்டி நிழல்
படைகள் ஒன்றி இன்றி இரு வினை எனும் பண்டை முது பகை புறம் கணவனிடம்
இடர் அழுங்கும் பரிசு சுடர் விளங்கும் கனகம் என வருந்தும் திரு உளத்து
இட தவம் கொண்டு செறிபவர்கள் தம் சங்கம் வளர் திருநறுங்கொண்டை மலையே

திருமயிலாப்பூர் பத்தும் பதிகம்
------------------------------

இது மயிலாப்பூரில் எழுந்தருளியுள்ள அருகனைப் பத்துப் பாடல்களில் போற்றுகிறது. ஒவ்வொரு பாடலிலும் ஒரு பழமொழி இணைக்கப்பட்டு எளிமையாகப் பொருள் உணரும் வண்ணம் இது அமைந்துள்ளது.

பாடல் - எடுத்துக்காட்டு 

அடல் வலையும் வெம் திறலால் அனங்கன் எனும் அவர் ஆசை அகத்திப் பூக
மடல் வலையப் பொழில் மயிலை மரகத மா மலை தன்னை அன்னாள் இன்னாள்
உடல் வலையம் உறப் பணிந்து அங்கு ஒண் பொருளை ஓராதே பிறவி என்னும்
கடல் வலையம் கைநீந்திக் கரை காணாக் கருதினேன் கபடனேனே.

வர்த்தமான சுவாமி தோத்திரப் பதிகம்
---------------------------------

இது இந்தத் தொகுப்பு நூலில் எட்டாம் பதிகமாக உள்ளது. ஒவ்வொரு பாடலும் "சீவர்த்தமானன் எனும் தீர்த்தன் நீயே" என்னும் தொடரைக் கொண்டு முடிகிறது. இதன் பாடல்கள் நாககுமார காவியம் என்னும் நூலில் தோத்திரப் பாடல்களாக வைக்கப்பட்டுள்ளன.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 131.
2. ↑  1912 ஆண்டுப் பதிப்பு, காஞ்சியில் அச்சிடப்பட்டது
3. ↑  பொருள்தெரியும் பாங்கில் சொற்பிரிப்பு செய்யப்பட்டுள்ளது.
4. ↑  பொருள்நோக்கில் சொற்பிரிப்பு செய்யப்பட்டுள்ளது
5. ↑  பொருள் நோக்கில் சொற்பிரிப்பு
தனிம அட்டவணையில் தனிமங்கள் அவற்றின் நிலையான ஐசோடோப்புகளின் (ஓரிடத்தான்) அரை-வாழ்வுகளின் அடிப்படையில் நிறப்படுத்தப்பட்டுள்ளன..
  குறைந்தது ஒரு நிலையான ஓரிடத்தானைக் கொண்டுள்ள தனிமங்கள்.
  மிகச் சிறிதளவு கதிரியக்கம் கொண்ட தனிமங்கள்: இதன் அதிகூடிய நிலையான ஓரிடத்தானின் அரை-வாழ்வுக் காலம் 4 மில். ஆண்டுகளுக்கும் அதிகம்.
  குறிப்பிடத்தக்க கதிரியக்கம் கொண்ட தனிமங்கள்: இதன் அதிகூடிய நிலையான ஓரிடத்தானின் அரை-வாழ்வுக் காலம் 800 முதல் 34,000 ஆண்டுகள்.
  கதிரியக்கத் தனிமங்கள்: இதன் அதிகூடிய நிலையான ஓரிடத்தானின் அரை-வாழ்வுக் காலம் 1 நாள் முதல் 103 ஆண்டுகள் வரை.
  கதிரியக்கம் கூடிய தனிமங்கள்: இதன் அதிகூடிய நிலையான ஓரிடத்தானின் அரை-வாழ்வுக் காலம் சில நிமிடங்கள் முதல் 1 நாள் வரை.
  அதிகூடிய கதிரியக்கத் தனிமங்கள்: இதன் அதிகூடிய நிலையான ஓரிடத்தானின் அரை-வாழ்வுக் காலம் சில நிமிடங்கள் வரை.
**யுரேனியப் பின் தனிமங்கள்** (*transuranic elements*) என்பன தனிம அட்டவணையில் யுரேனியத்திற்குப் பின்னால் வரும் தனிமங்களாகும். அணுவெண் 93 முதல் அணுவெண் 117 வரையிலான தனிமங்கள் இதில் அடங்கும். இவைகள் அனைத்தும் கதிரியக்கமுடையன. சில தனிமங்களுக்கு இன்றுவரை பெயரிடப் படவில்லை.
**றியல்விஎன்சி** (தமிழக வழக்கு:*ரியல் விஎன்சி*) மெய்நிகர் வலையமைப்பூடான கணினி ஓர் கணினியில் இருந்து பிறிதோர் கணினியைத் தானியக்க முறையூடாகக் கையாளும் மென்பொருள் ஆகும். ஆரம்பத்தில் அமெரிக்க பெல் ஆய்வுகூடத்தூடாக உருவாக்கப்பட்ட அதே நிரலாக்கர்களூடான றியல்விஎன்சி நிறுவனத்தில் ஊடாக உருவாக்கப்பட்டதாகும். றியல்விஎன்சி விண்டோஸ் மற்றும் ஆப்பிள் மாக் ஓஸ் எக்ஸ் (எண்டபிறைஸ் பதிப்பு மாத்திரம்) மற்றும் யுனிக்ஸ் மாதிரியான இயங்குதளத்தில் (இலவச மற்றும் எண்டபிறைஸ்) றியல்விஎன்சி கிளையண்ட் ஜாவா இல் இயங்கக்கூடியது. 

றியல்விஎன்சி மூன்று பதிப்புக்களாகக் கிடைக்கின்றது.

1. பிரத்தியேகப் பதிப்பு: விண்டோஸ் இயங்குதளத்தில் மாத்திரம் இயங்கும் வணிகரீதியான பதிப்பு
2. எண்டபிறைஸ் பதிப்பு: வணிகரீதியான பதிப்பு எண்டபிறைஸ் பதிப்பு
3. இலவசப் பதிப்பில் இதன் மூலநிரலைப் பெற்றுக் கம்பைல் பண்ணுதல் வேண்டும்.

இதன் பிந்தைய பதிப்பான 4.4 ஆனது அரட்டை மற்றும் புறொக்சி சேவர்களை ஆதரிக்கின்றது.

விசைப்பலகைக் குறுக்குவழிகள்
---------------------------

பயனர்கள் F8 ஐ அழுத்துவதன் மூலம் விருப்பத் தேர்வுகளைப் பெறலாம். இதில் முழுத்திரைக்கான தேர்வுகளும் உண்டு, றியல்விஎன்சி போட் 5900 ஐ பொதுவாக உபயோகிக்கின்றது.